b'\n_START_ARTICLE_\nBarneskj\xc3\xa6r\n_START_PARAGRAPH_\nBarneskj\xc3\xa6r er ei \xc3\xb8y i F\xc3\xa6rder kommune, rett \xc3\xb8st for Nesbrygga p\xc3\xa5 N\xc3\xb8tter\xc3\xb8y og s\xc3\xb8r av Fj\xc3\xa6rholmen p\xc3\xa5 F\xc3\xb8ynland. \xc3\x98ya har et areal p\xc3\xa5 ca. 39 dekar. N\xc3\xb8tter\xc3\xb8y kommune kj\xc3\xb8pte \xc3\xb8ya av Markus O. Korsnes for 200\xc2\xa0000 kroner i 1968 til bruk som friareal. T\xc3\xb8nsberg og Sem kommuner bidro til kj\xc3\xb8pet med 25\xc2\xa0000 kroner hver._NEWLINE_\xc3\x98yas eneste hus ble bygd i 1924. Det stavernsgule huset leies ut for kortere perioder, og Barneskj\xc3\xa6r er mye bes\xc3\xb8kt av skoleklasser og organisasjoner. \xc3\x98ya er str\xc3\xb8ml\xc3\xb8s, s\xc3\xa5 kj\xc3\xb8kkenutstyret drives av gass. Brygga har plass til 4\xe2\x80\x935 b\xc3\xa5ter._NEWLINE_Det er flere tyskbygde bunkere fra andre verdenskrig p\xc3\xa5 Barneskj\xc3\xa6r.\n_START_SECTION_\nNavnet\n_START_PARAGRAPH_\nEt sagn forteller at navnet stammer fra et forlis \xc3\xb8st for N\xc3\xb8tter\xc3\xb8y der et par omkom mens de var p\xc3\xa5 vei kirken for \xc3\xa5 gifte seg og d\xc3\xb8pe et barn. Bruden ble funnet p\xc3\xa5 Brudeskj\xc3\xa6r, brudgommen Adam p\xc3\xa5 Adamskj\xc3\xa6r og barnet deres p\xc3\xa5 Barneskj\xc3\xa6r. D\xc3\xa5psduken og -lua drev i land p\xc3\xa5 N\xc3\xb8tter\xc3\xb8y og er i henhold til sagnet opphavet til navnene Duken og Luen.'